User talk:Kakembo Steven G

OKWEYAMBISA WHATSAPP OKUSOBOZESA ABAYIZI OKUVVUNUKA OBUZIBU BWE BASANGA MU KUDDAMU EBIKOLWA N'ENTUUMO Z'OBUGAMBO(VERBAL PHRASE REVIEW)

BYA KAKEMBO STEVEN GONZAGA

REG NO: 15/U/5507/PS

STDT NO: 215017589

EBIKOLWA N'EMPEEKERA NNAKONGEZALINNYA MU BUFUNZE.

EBIKOLWA(VERBS)

ebikolwa by'ebigambo ebitulaga ekintu ekikolebwa oba kitulaga erinnya. Erinnya ky'ekintu ekiba kikolebwa by'ebiyitibwa ekikolwa.

okugeza:

_alya _azannya

EBIKA BY'EBIKOLWA

Ebikolwa birina ebika bya mirundi ebiri, okugeza;

_Ebyemala _Ebitemala.

Ebikolwa ebitemala. Bino tebiyinza kukozesebwa nga tebirina kintu kye bikolako oba ekikolebwako. Ebikolwa bino bwe bikozesebwa mu sentensi eyo eteekwa okubeeramu amannya agatakka wansi w'abiri oba Nnakasigirwa.

Okugeza; _Omwana alya emmere.

_Mama atema ekikajjo

_Nakayima azannya omupiira.

Ebikolwa ebyo ebisaziddwako biteekwa okubeera n'ebintu kwe bikolebwa nga bibiddirira okusobola okuwa amakulu agegasa.

EBIKOLWA EBYEMALA.

Bino by'ebikolwa ebikozesebwa nga tebirina kintu kyonna kiragiddwa kukolebwa. Ebikolwa ebyo bwe bikozesebwa mu sentensi eyo eyinza okuba n'erinnya limu lyokka, era nga ly'eryo erikola ekikolwa.

Okugeza:

_Maureen assa.

_Musisi asera.

_Omubbi afudde.

_Mutebi ayimba.

_Nabbosa atambula.

Ebikolwa ebyemala bingi era nga eriyo ebirala nga; okusanyuka, okuseka, okulaluka, okucamuka, okwesuuba, n'ebirala bingi.

ENTUUMO Z'OBUGAMBO(PHRASES)

Bu bwe bugambo obukolebwa ebikowa eby'enjawulo okuviira ddala ku mpeekera nakongeza kikolwa Empeekera kiva ku kikolwa okuwerekerwa. Empeekera nnakongeza linnya, by'ebigambo ebiwerekera erinnya nga byongera okunnyonnyola ku linnya eryo nga birimu ekikolwa naye nga tebyemalirira kuwa makulu majjuvu gokka.

Eby'okulabirako:

Omuwala gwe nnabatumye aluwa?

Abaana bazannyira mu kizimbe omuterekebwa ebitabo.

Wetegereze nti; Nnakongeza linnya kiba kigambo ate empeekera nnakongeza linnya, biba bigambo. Wetegereze era nti empeekera nnakongeza linnya ziyinza okugabanyizibwamu okusinzira ku ge zongera ku linnya, okugeza;

ebigambo ebingi sibirungi(Nnakongeza linnya ey'omuwendo)

NNAKALAZI/SSENFO (PREPOSITIONS)

buno bwe bugambo bwe tweyambisa mu kulaga. Olwokuba bweyambisibwa mukulaga ebifo, oluusi buyitibwa ssenfo. Bu nnakalazi buli buna bwokka era bwe buno; Ku, Mu, e, Wa.

Eby'okulabirako;

Tuula ku ntebe

Kwata mu nsawo

Genda e Lubiri

Tuula wa mmanju.

Obugambo obusaziddwako waggulu bwebuyitibwa Ssenfo oba Nnakalazi. Emirundi egimu busobola okweyambisibwa ku ntandikwa ya sentensi naye ekikulu ku bwo, tebugattibwa ku kigambo kyonna kirala, kwe kugamba buba bwetengeredde, ne bwekiba ng'ekigambo ekibuddirira kitandisa mpeerezi. Okugeza;

Ku olwo, twasanyuka nnyo.

Mu abo, temuli wange.

Wabula,obugambo buno bu nnakalazi, busobola okuyungibwa ku nkomerero y'ebikolwa, ne bukola ng'obuwakatirwa bweyambisibwa mu ngeri eno, buyitibwa enzirugaze.

a). Ku efuuka Ko   okugeza    1. Tuula ku ntebe(Nnakalazi)       Tuulako(Nzirugaze)

2. Mukwate ku mukono(ssenfo) Mukwateko

NNAKONGEZA KIKOLWA(ADVERB)

Nnakongeza kikolwa ky'ekigambo ekyongera okunnyonnyola ekikolwa. Kiba kiraga engeri ekikolwa gye kikolebwamu, ddi na wa ekikolwa we kikolebwa. Nnakongeza kikolwa bulijjo zigabanyizibwamu okusinzira ku makulu ge zoongera ku kikolwa okugeza tulina nga zino;

i). Nnakongeza kikolwa ez'ebifo(Adverb of place)

ii). Nnakongeza kikolwa ez'ebiseera(Adverb of time)

iii). Nnakongeza kikolwa enzigumizi oba ez'essira(Adverb of degrees)

iv). Nnakongeza kikolwa ez'engeri oba ez'empisa(Adverb of manner).

a). NNAKONGEZA KIKOLWA EZ'EBIFO

Zino ziba ziraga awakolebwa ekikolwa kwegamba nga zidda mu kibuuzo wa?. Mu zino mulimu; wabweru, munda, wansi, waggulu, enkoto, emirannamiro, emitwetwe. Eby'okulabirako; _Abaana bazannyira wabweru/munda/wammanju.

_Mama agenze mmanju.

_Kasooli mwokyeze wamberi/enkoto.

b). NNAKONGEZA KIKOLWA EZ'EBISEERA.

Zino ziba zinnyonnyola ekikolwa kye zidiridde lwe kikolebwa era nga zidda mu kibuuzo ddi? Mu zino mulimu; Lwaggulo, Kumakya, kawungeezi, ttuntu, enkya, bulijjo, edda, oluusi, obw'olumu n'ebirala.

Eby'okulabirako:

_Abaana basoma lwaggulo.

_Ekyemisana bakirya mu ttuntu.

_Yakomyewo kiro.

c). NNAKONGEZA KIKOLWA ENZIGUMIZI(ADVERB OF DEGREE)

Zino zeyambisibwa okussa essira ku kikolwa oba okulaga ekikolwa kikola kwenkana ki? nnakongeza kikolwa zino ziri ssatu era ze zino; ddala, nnyini, nnyo.

Eby'okulabirako;

_Abayizi basoma nnyo.

_Omuwala amwagalira ddala.

_Tubasanyukidde nnyo nnyini ddala.

d). NNAKONGEZA KIKOLWA EZ'EMPISA/EZ'ENGERI(ADVERB OF MANNER)

Zino ziba ziraga engeri ekikolebwa gye kikolebwamu nga zidda mu kibuuzo -tya? Mu zino mulimu nga; bulungi, bubi, mpola, ssimbo, bboggo, lulonda kambe, kkaaze n'ebirala.

Eby'okulabirako;

_Nalule akwata mpola

_Musaazi atamabula bulungi

_Nambi ayogeza bboggo.

OKUSOOMOOZA ABAYIZI KWE BASANGA MU KUDDAMU EBIKOLWA N'EMPEEKERA NNAKONGEZA LINNYA(VERBAL PHRASE REVIEW)

i) Abayizi abamu tebeetaba butereevu mu kibiina(student participation), kino nga kiremesa omusomesa okumanya oba nga by'abasomesa babitegeera oba nedda .kino nno kitambulira mu mutendera ogusooka ogwa bloom's taxonomy ogutwaliramu abayizi okukolawo emirimu n'okwetaba mu kibiina(create).

ii). Abayizi basanga okusoomooza mu kwawula ebikolwa ebyemala n'ebitemala okugeza nga baddira sentensi ez'ebikolwa ebyemala ate ne baziteeka mu bikolwa ebiteemala okugeza; mama atema ekikajjo(ebikolwa ebiteemala), musisi asera(ebikolwa ebyemala). kino nga kiri ku mutendera gwa kusatu ogwa bloom's taxonomy oguyitibwa analyse.

iii). Abayizi obutamanya kusoma lulimi Luganda, kino nga kiva ku kubeera nga tebatera kusomesebwa lulimi Luganda ku ddala lya wansi erya primary. kino kibakaluubiriza okuyiga kyebasomesebwa (ebikolwa n'entuumo y'obugambo), olw'ensonga nti abayizi babeera tebasobola kusoma bulungi bigambo biri mu Luganda, kubifunamu mulamwa omusomesa gwe mba ngenderedde bafune, ssaako okuddamu byembeera nsabye bakole .okusomoozebwa kuno abayizi bakusisinkanira ku mutendera gwakuna ogutwaliramu abayizi okwegeza mu mirimo egibeera gibaweereddwa(application).

iv). Abayizi abatali bazaaliranwa balulimi,nga bano nabo ebiseera ebisinga babeera mu kibiina n'abo abalumanyi, kino kibakaluubiriza okutambulira ku musinde gwe gumu n'ogwo bannabwe abamanyi olulimi kwe batambulira. v). Abayizi tebajjukira bibeera bibasomeseddwa, okugeza obutajjukira mateeka gafuga bikolwa na ntuumo za bugambo, ssaako okwawula ebika by'ebikolwa, nga guno gwe mutendera ogusembayo/ogw'omukaaga mu mitendera gya bloom(bloom's taxonomy). EBIRUUBIRIRWA BY'OKUSOMESA OKUDDAMU EBIKOLWA N'EMPEEKERA NNAKONGEZA LINNYA NGA NNEEYAMBISA WHATSAPP OKUSOBOLA OKWEJJULULA MU KUSOOMOOZA OKWO WAGGULU.

_Okusobola okumanyisa abayizi enjawulo wakati w'empeereza nnakongeza linnya (phrase) n'embeera z'ebikolwa(moods),nga mpa abayizi eby'okulabirako eby'enjawulo n'emirimo basobole okwefumitiriza ku njawulo eriwo wakati.

_Okuyigiriza abayizi okwawula ebikolwa ebyemala n'ebitemala, nga abayizi beefumitiriza ku sentensi ez'enjawulo nga ziva mu bikolwa ebyemala n'ebitemala.

_Okubangula abayizi ku neeyambisa y'ebikolwa mu sentensi nga mpitira mu kukozesa omukutu gwa whatsapp. kiwe abayizi omukisa okukozesa ebikolwa n'empeekera nnakongeza linnya nga baweereza amaloboozi olwo ne befuumitiriza ku mneeyambisa yabyo entuufu.

_Okusobozesa abayizi okwejjulula ku nkozesa y'empeekera nnakongeza linnya mu butuufu bwazo nga mpita mu kubawa eby'okulabirako n'emirimo egituukira ku kusoomooza kwe basanga, olwo ne basobola okwefumitiriza ku nkozesa entuufu.

3.EBIBUUZO/EMIRIMO EGINAAKOLEBWA ABAYIZI OKUSOBOLA OKUVVUUNUKA OBUZIBU BWE BASANGA MU NKOZESA Y'EBIKOLWA N'EMPEEKERA NNAKONGEZA LINNYA.

i). Wandiika sentensi ttaano nga zirimu ebikolwa ebyemala era obisazeko.

ii). Golola ensobi eziri mu sentensi zino wammanga nga ozza sentensi ezo mu bikolwa ebitemala.   _Omwana aliiridde wali omugaati   _Batugambye tweyalire eri   _Mujje muyimbire muno

iii). Mu sentensi zino wammanga,saza ku mpeekera nnakongeza linnya.

_Omuwala gwe nnabatumye aluwa? _Abaana bazannyira mu kizimbe omuterekebwa ebitabo.

_Abaana abataakoze mulimo omusomesa gwe yatuwadde, baabakubye emiggo egyabuzeeko akatono okubatta.

iv). Ddamu owandiike sentensi zino wammanga nga otereeza ensobi ezirimu.

_Tuulako ku ntebe tukubuuze.

_Mw'ezo mwe muli eyiyo.

_Bagenze kuluzi kugogola luzzi.

4.ENDOWOOZA N'OBUKODYO BWE NNEEYAMBISA MU KUSOMESA KU KUDDAMU EBIKOLWA N'EMPEEKERA NNAKONGEZA LINNYA(VERBAL PHRASE REVIEW)

_Akakodyo k'abayizi okuwanyisiganya endowooza nga tuli mu kibiina, akayitibwa Discussion.

_Okuwa abayizi omukisa okulaga emirimo gyabwe eri ekibiina(presentations by student panels).

_Okwawula abayizi mu bibinja olwo ne mbawa emirimo egy'okukola(small groups such as tak orientated)

_Okuwa abayizi ab'enjawulo okwatula ebigambo eby'enjawulo omuli ebikolwa n'empeekera nnakongeza linnya.

_Okuwa abayizi ab'enjawulo okusoma ebigambo n'ebiwandiiko eby'enjawulo eri abalala mu kibiina

OBUKODYO BWE NNEEYAMMBISA MU KUSOMESA KWANGE (PEDAGOGICAL STRAREGIES)

Mu bukodyo buno njakukozesa akakodyo k'okwezuulira(exploratory strategies)

AKAKODYO K'OKWEZUULIRA EBY'OKUYIGA (EXPLORATION STRATEGY)

Akakodyo kano kabeeramu okusomesa n'okuyiga okukubiriza abayizi okwekkeneenya n'okunoonyereza ku bintu ebipya n'ekigendererwa eky'okuzuula obukwatane wakati w'eby'okuyiga ebiriwo, ebisomesebwako n'enkola ez'enjawulo.

mu kakodyo kano mulimu emitendera egy'enjawulo era nga giri etaano era nga gyegino wammanga:

i). OMUTENDERA OGUSOOKA: ENNYANJULA N'OKUTUUMA AMANNYA.

Mu mutendera guno omusomesa ayanjula ebintu by'aleetedde abayizi okulaba era n'okuyigirako, era n'abiwa n'amannya. Okugeza: nga omusomesa,njakuleeta ebifananyi ebiriko ebika by'ebikolwa eby'enjawulo, olwo mbuuze abayizi ekyo kyembaleetedde, kubanga kibaleetera okwefumitiriza n'okussayo omwoyo eri omusomesa.

ii). OMUTENDERA OGWOKUBIRI: OKUGUNJAWO N'OKUTEREEZA EBIROWOOZO BY'ABAYIZI.

mu mutendera guno, njakuleeta ekintu kye ngenda okweyambisa mu kusomesa abayizi olwo mbabuuze obubaka obw'enjawulo bwe bakifunamu. Okugeza: Njakweyambisa ebifananyi okuli omwana alya omuyembe, kino nga kiri mu bikolwa ebiteemala olwo mvuuze abayizi kye balaba mukifananyi.

Mu mutendera guno, omusomesa ayaniriza abayizi okulowooza ku bubaka obw'enjawulo obuli mu kifananyi n'engeri gye butuukira ku kisomesebwa (ebika by'ebikolwa), era ng'abayizi bwe bamala okulaga ekiri mu kifananyi nti omwana alya muyembe,  olwo nga mbaleetera okwefumitiriza ku kika ky'ebikolwa  ekiri mu kifananyi nga mbuuza ebibuuzo nga: i). Mulowooza Mukasa ali mu kikolwa ki?

ii). Kika kya bikolwa ki Mukasa mw'ali?

era nga wano njakukubiriza nnyo abayizi okuwa endowooza zaabwe.

iii). OMUTENDERA OGWOKUSATU: OKUZUULA N'OKUGEZESA

Mu mutendera guno, njakuwa abayizi omukisa okugezako ebintu ebimu bye balaba mu bifananyi, Okugeza: kubikolwa ebyemala n'ebiteemala n'entuumo z'obugambo. Okugeza: i). Oluvannyuma lw'okulaba omwana alya omuyembe, njakusaba abayizi okumpayo eby'okulabirako ebirala ebyefaananyirizako n'ekyo kye balabye era balage n'ekika kye'ebikolwa mwe bigwa. Bino babikola bayita mu kuwandiika mu bitabo byabwe.

iv). OMUTENDERA OGWOKUNA: OKUGABANA EMIRIMO GY'OKWEZUULIRA.

Oluvannyuma lw'abayizi okuweebwa omukisa okufunayo era n'okuwandiika eby'okulabirako byabwe ku bika by'ebikolwa n'entuumo z'obugambo mu bitabo byabwe, njakusaba abayizi okugabana bye bawandiise nga buli muyizi ajakuwa munne omulimo gwe olwo bonna balabe ku bannabwe ab'enjawulo bye bafunye era byebawandiise ku bikolwa. Kino kiwa abayizi omukisa buli omu okuyigira ku munne.

Okugabana emirimo kiba kya kyeyagalire, kisobozese abayizi okubeera n'eddembe okuzuula n'okugabana emirimo gyabwe, betaaga okumanya nti emirimo gyebakoze tegigenda kulabibwa lukale lwonna,era nga bonna abayizi njakubasaba okugabana emirimo gyabwe ku budde bwe bumu(at the same time). Abayizi gye bakoma okulaba ku mirimo gya bannabwe gye beeyongera okweyigirako.

v). OMUTENDERA OGWOKUTAANO: OKULONGOOSA N'OKULABIRIRA EBINTU EBIYIGIRWAKO.

Mu mutendera ogusembayo, njakwetabya abayizi mu kulowooza ku ngeri ez'enjawulo ez'okukolamu n'okufunamu ebifananyi n'okuyiga eby'okulabirako eby'enjawulo ku bikolwa n'entuumo z'obugambo(verbal phrase review),n'okugezako okuyonja ebintu kwebayigidde nga ebifananyi, emiyembe, ebikopo, okubayigiriza entereka yabyo, n'engeri gye basobola okubyetuusako bokka na bokka mu biseera ebirijja.

EBYETAAGO BY'AKAKODYO K'ABAYIZI OKWEZUULIRA (EXPLORATION) MU KUSOMESA EBIKOLWA N'ENTUUMO Z'OBUGAMBO.

-okweyambisa ebintu ebikwatibwako, okugeza: ebifananyi, ebintu ebikalu nga ebikopo n'emiyembe.

-Obujjukizi bw'abayizi.

-Okulungamizibwa kw'omusomesa nga essira liri ku kuzimba ntegeera z'abayizi n'okuziyunga ku bye bayiga.

-Enkola /obuwangwa bw'ekibiina, awali entegeeragana wakati w'omusomesa n'abayizi, era okuwa ebirowoozo eby'enjawulo n'okuwanyisiganya endowooza we bikubirizibwa.

-Abayizi bakubirizibwa okubuuza ebibuuzo, okwebuuza nga bayita mu kwezuulira n'okukolagana n'omusomesa ssaako bayizi bannabwe.

-Okukolawo emirimo egy'enjawulo n'eby'okukola ebyesigamiziddwa ku bulamu obwa bulijjo era nga bwetabyamu abayizi butereevu.

ENGERI TEKINOLOGIYA OW'ENJAWULO GY'AYINZA OKUSOBOZESA ABAYIZI BANGE OKUTEGEERA WAMU N'OKWEFUMITIRIZA  KW'EBYO BYE MBASOMESA.

EDUBLOGS: Omukutu guno gwa byansoma era nga gweyambisibwa abayizi okuwanyisiganya endowooza nga bali mu bibinja eby'enjawulo olwo ne bawandiika ebyo bye babeera bateseezako. Mu mukutu guno abayizi basobola okuwandiika ku bintu eby'enjawulo omuli bye beefumitirizako n'ebirala,era n'omusomeaa asobola okuteekamu obutambi n'amaloboozi n'ebintu ebyenjawulo ebireetera abayizi okwefumitiriza kw'ekyo ekibeera kibasomesbwa.

SMS : Ekika kya tekinologiya kino kisobozesa omusomesa okubinjawaza abayizi oleo n'abasindikira obubaka obw'awamu nga babufunira kumu.

G.MAIL/EMAIL : Tekinologiya ono asangibwa ku google, era nga asobozesa omusomesa okwogerezeganya n'abayizi ab'enjawulo mu kaseera kekamu. Omukutu guno gusobozesa bulungi abayizi okuyiga nga bayita mu bifananyi ,amaloboozi,ssaako ne vidiyo,n'emiyungo gy'ebiwandiiko ebye'enjawulo(link),era nga abayizi babeera basobola okuwanyisiganya ebirowoozo nga bayita mu bibinja olwo omusomesa n'asobozesebwa okutuuka ku kiruubirirwa kye.

WHATSAPP : Omukutu guno mwangu kukozesa,era nga omusomesa abeera asobolera ddala okuteeka abayizi mu bibibja olwo n'abasomeseza wamu. Gusobozesa empanyisiganya y'amaloboozi ,vidiyo,ebifananyi n'ebiwandiiko, era nga gusobozesa buli muyizi okwetaba mu kibiina obutereevu.

OKWEYAMBISA OMUKUTU GWA WHATSAPP OKUKOZESA AKAKODYO K'OKWEZUULIRA (EXPLORATION) MU KUYIGA KU BIKOLWA N'ENTUUMO Z'OBUGAMBO (VERBAL PHRASE REVIEW)

Omukutu gwa whatsapp gwe gumu ku mikutu egyeyambisibwa ennaku zino, okusobola okutuusa n'okufuna amangu obubaka.

-Mwangu kufuna(Easy to access). omukutu guno mwangu kufuna era nga buli muyizi alina essimu ekozesa androidasobola okugweyambisa okufuna obubaka ku bisomebwa (ebikolwa n'entuumo z'obugambo).

-Gusobozesa okugabana obubaka obw'enjawulo(Information sharing). Omukutu guno gusobozesa omusomesa okugabana ebintu eby'enjawulo abayizi kwe balabira olwo ne batandika okuwanyisiganya ebirowoozo. Mu bintu bino mulimu: ebifananyi vidiyo amaloboozi

Era nga kisobozesa abayizi okubyekkeneenya obulungi olwo ne bafuna obubaka.

-Ebisale byangu(Affordable costs) Ebisale by'omukutu guno biri wansi era nga bija mu nsawo y'omuyizi, okugeza: data bando zitandikira ku nnusu bitaano nga wano omuyizi asobola okufuna n'okuwereza obubaka bwonna nga yeeyambisa omukutu guno ogwa whatsapp.

-Enkozesa yagwo nyangu era nga omuyizi ayanguyirwa okufuna obubaka.

-Gusobozesa okweyambisa ebibinja. Nga nneeyambisa omukutu gwa whatsapp, njakuteeka abayizi mu bibinja(groups) olwo mbawe emirimo egy'enjawulo egyekuusa ku bikolwa n'entuumo z'obugambo, okugeza: Nga nsindika ka vidiyo k'abaana abazannyisa omuguwa,nga abalala baseka olwo mbuuze abayizi kye balaba.

-Gusobozesa abayizi okuddamu obubaka(information retrieval). Abayizi banguyirwa okuddamu n'okukubaganya ebirowoozo kubanga basobola okukozesa amaloboozi(audio recordings), n'okuwandiika (typing), olwo buli omu n'ayigira ku munne.

-Gusobozesa abayizi n'omusomesa okuetereka emirimo n'ebintu eby'enjawulo(information storage). Abayizi banguyirwa okutereka emirimo egibaweebwa omuli vidiyo, ebifananyi n'amaloboozi olwo ne babikozesa mu biseera ebirijja.

-Abayizi baba n'omukisa okwekkeneenyereza ddala ebiba bisindikiddwa. Abayizi baba n'ebbeetu okulaba vidiyo eziweerezeddwa omusomesa, nga wano basobola okuzza emabega, okuddusamu, n'okuyimiriza amaloboozi ne vidiyo olwo ne bekkeneenyeza ddala obubaka n'okunokolamu ensonga enkulu mu bifananyi, amaloboozi ne vidiyo ebibeera bisindikiddwa omusomesa.

-Guwa abayizi omukisa okwebuuza ku musomesa obutereevu. Omuyizi afuna omukisa okutuukirira n'okwebuuza omusomesa obutereevu, nga ayita mu lukale(group) oba nga amwebuuzako nga ayita ku ndagiriro y'omusomesa butereevu(inbox).

-Gusobozesa abayizi okweyigirako(Learning from each other). Kino kisoboka olw'ensonga nti abayizi babeera bawanyisiganya ebirowoozo eby'enjawulo ku mulamwa oguli mu ddiiro, nga beeyambisa ebifananyi, amaloboozi ne vidiyo.

Ku ludda olulala: Akakodyo k'okwezuulira (exploration),katwaliramu abayizi okwekkeneenya ebifananyi,okuwulira amaloboozi ssaako ne vidiyo ,olwo ne bafuna obubaka mwe basengejja eby'okuyiga nga kino kisobozesa abayizi okuyiga okuva mu bisaawe eby'enjawulo.

EMPUMBAWUMBA

Abayizi bange basobodde okuvvunula okusomoozebwa kwe babadde basanga mu bikolwa n'entuumo z'obugambo, kubanga buli muyizi yenyigidde mukwefumitiriza n'okwejjulula ssaako n'okubalungamya nga kibadde kikolebwa nze omusomesa, era abasobodde okuddamu obulungi ebibuuzo ebibadde bibabuuzibwa.

EBIJULIZIDDWA :

i). Kohlren Mishra(2005)The Texhnological pedagogical content knowledge frame for teachers and teacher educators.

ii). Blooms Revised taxonomy 1956

iii). https://www.google.com

iv). Whatsapp